ຊາວອາເມຣິກັນ ສະແດງ ຄວາມເຄົາລົບ ຕໍ່ນັກລົບເກົ່າ ໃນທົ່ວປະເທດ
ຊາວອາເມຣິກັນ ສະແດງຄວາມເຄົາລົບ ຕໍ່ພວກນັກລົບເກົ່າ ໃນທົ່ວປະເທດ ແລະທີ່ ນະຄອນຫຼວງ ວໍຊິງຕັນ ກໍມີການສະແດງຄອນເສີດ ທີ່ຄາດວ່າ ຈະມີຜູ້ເຂົ້າຮ່ວມ ເຖິງ 8 ແສນຄົນ.
ການສະແດງຄອນເສີດ ຄັ້ງຍິ່ງໃຫຍ່ ຢູ່ນະຄອນຫລວງວໍຊິງຕັນ ແມ່ນນຶ່ງໃນກິດຈະການ ທີ່ໄດ້ວາງແຜນ ເພື່ອສະຫລອງກັນຢູ່ ທົ່ວສະຫະລັດໃນວັນອັງຄານມື້ນີ້ ໃນລະຍະວັນພັກ ວັນນັກລົບ ເກົ່າປະຈຳປີ ຄາດວ່າ ອາດຈະມີຜູ້ຄົນຫຼາຍເຖິງ 800,000 ຄົນມາຮ່ວມສະ ຫຼອງກັນຢູ່ທີ່ເດີ່ນສະໜາມຫລວງແຫ່ງຊາດ ຕໍ່ໜ້າຕຶກລັດຖະ ສະພາສະຫະລັດເພື່ອຊົມຄອນເສີດສຳຫລັບນັກລົບຜູ້ກ້າຫານ ຫຼື “Concert for Valor” ຊຶ່ງພິທີ່ດັ່ງກ່າວຈະມີດາຣາເພງ rock and roll ທີ່ມີຊື່ສຽງມາຮ່ວມ ຄືທ່ານ Bruce Springsteen ນັກຮ້ອງ rhythm-and-blues ນາງ Rihanna ດາຣາເພງລູກ ທົ່ງນາງ Carrie Underwood ແລະ ດົນຕີ heavy metal ຄະນະ Metallica ບັນດາ ຜູ້ຈັດງານຫວັງວ່າ ຈະໃຊ້ການສະແດງຄອນເສີດໃນຄັ້ງນີ້ເພື່ອສ້າງຄວາມຕື່ນຕົວ ໃຫ້ແກ່ບັນດາອົງການຈັດຕັ້ງຕ່າງໆ ແນໃສ່ເພື່ອໃຫ້ການຊ່ວຍເຫລືອແກ່ພວກທະຫານ ຜ່ານເສິກ ເວລາໃດທີ່ເຂົາເຈົ້າອອກຈາກການຮັບໃຊ້ປະເທດຊາດ ແລ້ວ ວັນນັບລົບເກົ່າ ຊຶ່ງເປັນວັນພັກແຫ່ງຊາດ ໄດ້ສະຫລອງກັນເປັນເທຶຶ່ອທຳອິດໃນ ສະຫະ ລັດເມື່ອປີ 1919 ໃນຖານະວັນ Aurmistic Day ທີ່ໄດ້ສະຫລອງການລົງນາມຢ່າງເປັນ ທາງການ ທີ່ພະລາດຊະວັງ Versailles ປະເທດຝຣັ່ງ ໃນວັນທີ 11 ເດືອນພະຈິກ ປີ 1918 ທີ່ສົງຄາມໂລກຄັ້ງທີນຶ່ງໄດ້ສີ້ນສຸດລົງນັ້ນ ຄື “ສົງຄາມເພື່ອເຮັດໃຫ້ທຸກໆສົງຄາມ ສິ້ນສຸດລົງ” ລະຫວ່າງເຢຍຣະມັນແລະບັນດາ ປະເທດພັນທະມິດ ທີ່ປະກອບດ້ວຍ ອັງກິດ ຝຣັ່ງ ແລະສະຫະລັດ ວັນສິ້ນສຸດຂອງສົງຄາມ ຫລື Aurmistic Day ໄດ້ກາຍມາເປັນວັນພັກ ຢ່າງ ເປັນທາງ ການ ໃນສະຫະລັດ ເມື່ອປີ 1938 ແລະຈົນຕົກມາເຖິງປີ 1954 ວັນດັ່ງກ່າວ ຈຶ່ງໄດ້ປ່ຽນ ມາເປັນ ວັນນັກລົບເກົ່າ ຫຼື Veterans Day ຫລັງຈາກ ໄດ້ເກີດສອງສົງຄາມ ຄື ສົງຄາມ ໂລກຄັ້ງທີ່ສອງ ແລະສົງຄາມເກົາຫລີ ວັນພັກ ສະຫລອງວັນນົກລົບເກົ່າໃນສະຫະລັດ ແມ່ນບັງເອີນແມ່ນກົງກັບວັນພັກ ສົງຄາມ ໂລກຄັ້ງທີນຶ່ງ ທີສະຫລອງກັນຢູ່ທົ່ວໂລກ ຮວມທັງວັນລະນຶກຢູ່ປະເທດອັງກິດ ແລະບັນດາ ປະເທດອານານິຄົມ ເຊັ່ນອອສເຕຣເລຍ ແລະການາດາ